**Zmluva č. 581/2023**

**o nájme nebytového priestoru, uzatvorená podľa príslušných ustanovení zákona č.116/1990 Zb. o nájme a podnájme nebytových priestorov v znení neskorších predpisov**

**Čl. I**

**Zmluvné strany**

**1. Prenajímateľ**: Základná škola s materskou školou kráľa Svätopluka Šintava

**sídlo:** Mierové nám. 10, 925 51 Šintava

**zastúpený:** Mgr. Zuzana Endelová

**IČO:** 37840517

**DIČ:** 2021677460

**2. Nájomca:** Základná umelecká škola – výtvarný odbor

**Sídlo:** Sídl. SNP 1000/30, 924 00 Galanta

**Zastúpená:** Mgr. art. Zuzana Danišková, riaditeľka

**IČO:** 37842757

**Čl. II**

**Predmet nájmu**

**1.Vlastníkom nehnuteľnosti –**  budovy Základnej školy s materskou školou kráľa Svätopluka Šintava na ulici Mierové nám. č. 10 v Šintave evidovanej na Správe katastra Galanta katastrálne územie Šintava list vlastníctva č. 1 na parcele č. 440/1, 448/1 súpisné číslo 10)je Obec Šintava so sídlom na Mierovom námestí č.244, 92551 Šintava. Prenajímateľ má predmetnú nehnuteľnosť v užívaní a je oprávnený predmet nájmu prenajať nájomcovi.

**2.Predmet nájmu –** nebytový priestor – učebňa, v budove ZŠ s MŠ kráľa Svätopluka Šintava, Mierové nám. 10, 92551.

**3. Nájomca má právo užívať miestnosti sociálneho zariadenia.**

**Čl. III**

**Účel nájmu**

1. Prenajatý nebytový priestor – učebňa sa bude využívať vo forme krúžku. ZŠ s MŠ kráľa Svätopluka v zastúpení Mgr. Zuzanou Endelovou zakazuje v jej priestoroch fajčenie a požívanie alkoholických nápojov .

**Čl. IV**

**Nájomné a služby**

1. Výška nájomného je stanovená dohodou zmluvných strán podľa zákona č. m 18/1996 Z. z. o cenách v znení neskorších predpisov. Nájomné bolo dohodnuté bezplatne.

**Čl. V**

**Doba nájmu**

1. Táto zmluva sa uzatvára na dobu určitú od 4.9.2023 do 30.6.2024 na vyučovací

deň – piatok Mgr. art. Veronika Šmigrovská ( ZŠ, MŠ).

2. Nájom zaniká uplynutím doby nájmu, výpoveďou alebo obojstrannou dohodou .

3. Prenajímateľ môže písomne vypovedať zmluvu, ak :

a) nájomca užíva prenajatý priestor v rozpore s ustanoveniami tejto zmluvy, resp. nedodržuje ustanovenia tejto zmluvy, v prípade porušenia zákazu fajčenia, požívania alkoholických nápojov a spôsobeného neporiadku a špiny v priestoroch ZŠ s MŠ kráľa Svätopluka Šintava.

b) nájomca alebo osoby, ktoré s ním užívajú prenajatý priestor napriek písomnému upozorneniu hrubo porušujú dobré mravy v prenajatom priestore,

c) bolo rozhodnuté o odstránení stavby alebo o zmene stavby, ktorá bráni užívať prenajatý priestor,

df) ak nájomca prenechá prenajatý priestor alebo jeho časť do podnájmu inému, bez súhlasu prenajímateľa.

4. Nájomca môže písomne vypovedať zmluvu, ak :

a) stratí spôsobilosť prevádzkovať činnosť, na ktorú si nebytový priestor prenajal,

b) nebytový priestor sa stane bez zavinenia nájomcu nespôsobilý na dohodnuté užívanie,

c) prenajímateľ odovzdal nájomcovi nebytový priestor v stave nespôsobilom pre dohodnuté užívanie a nebolo dohodnuté inak.

5. Výpovedná lehota je obojstranne pri bode 3 a 4 jeden mesiac. Lehota sa počíta od prvého dňa mesiaca nasledujúceho po doručení výpovede.

**Čl. VI**

**Ďalšie ustanovenia**

1. Nájomca zodpovedá za dodržiavanie požiarnej ochrany v prenajatom priestore (prenajatých priestoroch) .

2. Nájomca zodpovedá za bezpečný výkon práce v prenajatom priestore a za bezpečné pracovné prostredie.

3. Nájomca je povinný sprístupniť pracovníkom prenajímateľa prenajatý priestor za účelom preverenia spôsobu užívania priestorov alebo za účelom vykonania potrebných opráv.

4. Nájomca je povinný oznámiť prenajímateľovi bez zbytočného odkladu potrebu nevyhnutných opráv.

5. Nájomca je povinný oznámiť prenajímateľovi bezodkladne každé ohrozenie, poškodenie, zničenie predmetu nájmu alebo jeho odcudzenie.

6. Nájomca zodpovedá za škody, ktoré vzniknú prenajímateľovi vinou nájomcu alebo osôb, ktoré nebytový priestor užívajú spolu s nájomcom. Nájomca je povinný odstrániť na svoje náklady škody, ktoré spôsobil sám alebo tí, ktorí s ním prenajatý priestor užívajú. Ak sa tak nestane, má prenajímateľ právo po predchádzajúcom upozornení nájomcu škody odstrániť a požadovať od nájomcu náhradu nákladov.

7. Pri skončení nájmu, je nájomca povinný vrátiť prenajatý priestor v stave v akom ho prevzal, s prihliadnutím na obvyklé opotrebenie a úpravy vykonané so súhlasom prenajímateľa.

**Čl. VII**

**Záverečné ustanovenia**

1. Zmluvné strany sa dohodli, že pokiaľ výslovne neuvádzajú v tejto zmluve inak, budú sa na ňu vzťahovať príslušné ustanovenia zákona č. 116/1990 Zb. v znení neskorších predpisov a ustanovenia Občianskeho zákonníka.

2. Zmluva sa vyhotovuje v dvoch exemplároch, jeden je určený pre prenajímateľa, jeden pre nájomcu.

3. Zmluvné strany si zmluvu prečítali a s jej obsahom bez výhrad súhlasia, na znak čoho ju vlastnoručne podpísali.

V Šintave dňa 4. 9. 2023

nájomca: prenajímateľ:

................................................ ........................................................

Mgr.art. Zuzana Danišková Mgr. Zuzana Endelová riaditeľka riaditeľka